Rietfontein Guest Farm | LekkeSlaap
Vanaf R1 990 per nag(plek vir 4)
Rietfontein Guest Farm is in die heuwels tussen Barrydale en Ladismith weggesteek en bied gasteverblyf in 5 selfsorgkothuise op 'n plaas. Die kothuise word met voetpaadjies en -bruggies aan mekaar verbind. Peperbome en riete rondom die eenhede sorg vir privaatheid.
Elke kothuis beskik oor 2 slaapkamers, een met 'n dubbelbed en een met 2 enkelbeddens, en 'n badkamer met 'n stort. Beddegoed en handdoeke word voorsien vir gaste se gerief. Die kombuise is elk toegerus met 'n stoof, oond, yskas-vrieskas en 'n eetkamertafel. Die kothuise het elkeen 'n kaggel en 'n buitebraai. Al die kothuise het 'n stoep en 'n privaat warmbadjie wat met 'n houtvuur verhit word. Gaste moet asb. hul eie kos en drinkgoed saambring.
Die plaas is in die suidelike voorheuwels van die Touwsberge geleë, so dis die perfekte wegbreek as hou van afgeleë plekke en pragtige uitsigte hou. Die plaas en die omgewing is ook die tuiste van 'n netwerk voetslaan-, bergfiets- en voertuigroetes.
Wees asb. bewus dat die eenhede totaal onafhanklik van die tradisionele kragnetwerk is. Daar is nie Eskom-krag hier nie. Al die kothuise het 12V-krag van sonpanele vir die ligte en die stoof en geiser werk met gas. Geen 220V-toebehore sal hier werk nie.